**Na podlagi 74. člena Statuta Doma starejših občanov Črnomelj (štev.: 070-1/2018 z dne 17.12.2018), Zakona o socialnem var­stvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16 in 52/16 – ZPPreb-1, 15/17 – DZ, 29/17 in 54/17, 46/19, 28/19 in 189/20 – ZFRO), Pravilnika o standardih in normativih socialnovarstvenih storitev (Uradni list RS, št. 45/10, 28/11, 104/11, 111/13, 102/15, 76/17, 54/19, 81/19, 203/21 in 54/22), Podrobnejših standardov za izvajanje posameznih vrst oskrbe in kriterijev za določitev vrst oskrbe glede na potrebe uporabnikov storitve za področje institucionalnega varstva v domovih za starejše (Uradni list RS št. 96/15.07.2022) in Pravilnika o metodologiji za oblikovanje cen socialno varstvenih storitev  (Uradni list RS, št.**[**87/06**](http://www.uradni-list.si/1/objava.jsp?sop=2006-01-3814)**,**[**127/06**](http://www.uradni-list.si/1/objava.jsp?sop=2006-01-5407)**,**[**8/07**](http://www.uradni-list.si/1/objava.jsp?sop=2007-01-0339)**,**[**51/08**](http://www.uradni-list.si/1/objava.jsp?sop=2008-01-2137)**,**[**5/09**](http://www.uradni-list.si/1/objava.jsp?sop=2009-01-0170)**in**[**6/12**](http://www.uradni-list.si/1/objava.jsp?sop=2012-01-0243)**), je Svet Doma starejših občanov Črnomelj, dne 29.09.2022 sprejel naslednji**

**IZVEDBENI DOKUMENT**

**O NAČINU PLAČEVANJA OSKRBNIH STROŠKOV**

**v Domu starejših občanov Črnomelj**

**I. SPLOŠNE DOLOČBE**

**1. člen**

Storitve, ki jih opravlja Dom starejših občanov Črnomelj (v nadaljevanju: dom) na osnovi predpisov s področja socialnega varstva, se obračunavajo na podlagi cen, ki jih določi Svet Doma starejših občanov Črnomelj (v nadaljevanju: svet), ob soglasju ustanovitelja, kot to opredeljujejo predpisi področja.

**2. člen**

Oskrbni stroški v domu se plačujejo vsak mesec do 18. dne za pretekli mesec. Oskrbnina se plača s plačilnim nalogom UPN ali trajnim nalogom na račun doma, ki ga ima odprtega pri UJP Novo mesto. V primeru nepravočasnega plačila dom zaračunava zakonsko določene zamudne obresti.

**3. člen**

Ob prihodu v dom podpiše uporabnik, ki je samoplačnik, izjavo, s katero se obvezuje, da bo redno poravnaval obveznosti v  domu. Če  krijejo oskrbne stroške v celoti ali delno svojci ali drugi zavezanci za plačilo, podpišejo izjavo, s katero se obvezujejo, da bodo redno poravnavali obveznosti domu.

**4. člen**

Način zaračunavanja oskrbnih stroškov občinam in način njihovega plačila potekata na osnovi predpisov, ki urejajo področje ravnanja občin pri poravnavanju tovrstnih stroškov.

 **5. člen**

Pri  vsakem  plačilu  oskrbnih stroškov plačnik prejme račun, iz katerega je razvidna kategorija oskrbe, podstandard, nadstandard in dodaten obseg storitev oskrbe oziroma storitev.

**6. člen**

Uporabniki, ki prejemajo pokojnino na osebni račun, poravnavajo oskrbne stroške iz teh sredstev.

**7. člen**

Svojci,  ki razpolagajo z uporabnikovimisredstvi, zanj plačujejo tudi storitve in stvari, ki jih zagotavlja dom pri zadovoljevanju uporabnikovih drugih osebnih potreb kot so npr.: doplačila na področju zdravstvenega zavarovanja, priboljški, oblačila, frizerske in pedikerske storitve in podobno.

**8. člen**

Za lastnino uporabnikov, ki ni shranjena v domski blagajni, dom ne odgovarja in v primeru odtujitve, izginotja ali uničenja katerekoli stvari, ne prevzema nobene odgovornosti.

**II. VRSTE STORITEV**

**9. člen**

Oskrba v domu, ki traja 24 ur na dan, zajema:

1. **Standardne storitve;**
2. **Nadstandardne storitve (nadstandardni bivalni prostori);**
3. **Podstandardne storitve (podstandardni bivalni prostori);**
4. **Dodaten obseg oskrbe oziroma storitev.**

**1. Standardne storitve**

### Oskrba I

Oskrba I je namenjena uporabnikom, ki zaradi starosti ali drugih razlogov, ki spremljajo starost, ne zmorejo več povsem samostojno živeti v svojem domačem okolju, čeprav lahko še samostojno izvajajo temeljne življenjske aktivnosti in pri tem ne potrebujejo neposredne pomoči druge osebe.

Storitev v tej vrsti oskrbe vključuje osnovno in socialno oskrbo s spremljanjem potreb uporabnika.

OSNOVNA OSKRBA

Osnovna oskrba zajema:

* bivanje,
* organiziranje prehrane,
* tehnično oskrbo in
* prevoz.

Bivanje je organizirano v ogrevanih, opremljenih in vzdr­ževanih enoposteljnih ali dvoposteljnih sobah. Vključuje za­gotavljanje sanitarnih prostorov, prostorov za osebno higieno, skupnih prostorov ter prostorov za izvajanje programov. Zaje­ma tudi čiščenje bivalnih in skupnih prostorov, pranje, čiščenje, vzdrževanje oblačil ter osebnega in skupnega perila ter zago­tavljanje odzivanja na klic po pomoči.

Organiziranje prehrane zajema nabavo, pripravo (pred postrežbo prilagojena konzistenca hrane) in ustrezno postrež­bo celodnevne, starosti in zdravstvenemu stanju primerne hra­ne.

Tehnična oskrba je organizirana dejavnost zagotavljanja tehničnih pogojev za optimalno izvajanje institucionalnega varstva ter vključuje naloge vzdrževanja opreme, prostorov in objekta ter okolice.

Prevozi vključujejo organizacijo in izvedbo prevozov v zvezi z uveljavljanjem zakonsko določenih pravic in obvezno­sti v nujnih primerih, ko prevoz ni mogoč s strani svojcev ali zakonitega zastopnika. Izvajalec lahko organizira in izvaja tudi druge vrste prevozov in spremstev (npr. prevozi uporabnikov na kontrolne zdravstvene preglede), vendar se ti prevozi zara­čunajo po veljavnem ceniku dodatnega obsega oskrbe oziroma storitev.

SOCIALNA OSKRBA

Socialna oskrba je strokovno vodena dejavnost, namenjena izvajanju vsebin socialne preventive, terapije in vodenja uporabnikov. Vključuje izvajanje nalog vodenja in varstva.

Socialna oskrba je strokovno vodena dejavnost, name­njena izvajanju vsebin socialne preventive, terapije, varstva in vodenja uporabnikov.

V standardni obseg strokovno vodene dejavnosti in nalog vodenja spadajo naloge povezane s sprejemi, premestitvami in odpusti, individualnimi programi, ohranjanjem in razvijanjem socialnih stikov, sodelovanje z drugimi institucijami in strokov­nimi sodelavci ter organizacijo prostočasnih dejavnosti.

Varstvo pomeni nudenje pomoči pri vzdrževanju osebne higiene, pri prehranjevanju in pitju, oblačenju, slačenju, od­vajanju, gibanju, komunikaciji, pri orientaciji in pri pripravi na počitek. Med osnovni standard vzdrževanja osebne higiene ne spadajo frizerske, pedikerske in kozmetične storitve, masaža telesa ali delov telesa ipd.

V sklop socialne preventive za preprečevanje social­ne izključenosti spadajo programi dejavnosti organiziranih aktivnosti in druženja, ki se lahko izvajajo v domu ali zunaj njega, praviloma na področju: kulturno zabavnih, družabnih, ustvarjalnih, interesnih, rekreativnih, športnih in okupacijskih dejavnosti ter duhovnega življenja. O programih se vodi do­kumentacija, iz katere je razvidna vsebina programa, njegov nosilec, čas izvedbe in obseg programa ter število oziroma seznam udeležencev.

V Oskrbo I sodijo naslednje neposredne oziroma posredne aktivnosti oziroma storitve:

|  |  |  |
| --- | --- | --- |
| št. | STORITVE OSKRBE I | frekvenca |
|  | **Čiščenje**  |  |
| 1 | Sesanje talnih površin ali mokro čiščenje tal in brisanje prahu na pohištvu v sobah uporabnikov | 1 x tedensko |
| 2 | Čiščenje sanitarnega prostora z opremo | 1 x tedensko |
| 3 | Preskrba s toaletnim papirjem in milom | po potrebi |
| 4 | Čiščenje balkonov | 1 x mesečno |
| 5 | Čiščenje steklenih površin | 2 x letno |
| 6 | Praznjenje koša za smeti | 1 x dnevno |
| 7 | Čiščenje skupnih prostorov in skupnih kopalnic | 1 x dnevno |
|  | **Pranje in vzdrževanje perila** |  |
| 8 | Običajno strojno pranje in likanje osebnega perila | 1 x tedensko |
| 9 | Zagotavljanje sveže posteljnine | 2 x mesečno |
| 10 | Označevanje osebnega perila | po potrebi |
| 11 | Menjava brisač | 1 x tedensko |
|  | **Prehrana** |  |
| 12 | Priprava starosti prilagojene prehrane v obliki toplih ali delno toplih obrokov z napitki | 3 x dnevno |
| 13 | Postrežba obrokov v glavni jedilnici doma | 3 x dnevno |
|  | **Tehnična oskrba**  |  |
| 14 | Vzdrževanje objekta in okolice | redno |
| 15 | Vzdrževanje osnovnih sredstev doma | redno |
| 16 | Vodenje evidenc o okvarah osnovnih sredstev in njihovo odpravljanje | redno |
| 17 | Posredovanje splošnih informacij uporabnikom, svojcem in obiskovalcem | po potrebi |
| 18 | Zagotavljanje sprejemanja in posredovanja navadnih poštnih pošiljk  | redno |
| 19 | Vodenje odsotnosti uporabnikov daljših od 24 ur in sprejemanje najav odsotnosti | redno |
|  | **Prevozi** |  |
| 20 | Organizacijo in izvedbo prevozov v zvezi z izvajanjem zakonskih pravic in obveznosti uporabnikov v nujnih primerih, ko prevoz ni mogoč s strani svojcev ali zakonitega zastopnika. (npr: urejanje zadev povezanih z matično knjigo, zapuščinske zadeve, prisotnost na komisijah ZPIZ) | po potrebi |
|  | **SOCIALNA OSKRBA** |  |
|  | **Vodenje**  |  |
| 21 | Vodenje postopkov za sprejem, premestitev in odpust uporabnika v skladu s Pravilnikom o postopkih pri uveljavljanju pravice do institucionalnega varstva | redno |
| 22 | Oblikovanje, izvajanje in spremljanje individualnih programov uporabnikov, ki obsegajo najmanj navedbo storitev, ki so uporabnikom nudene | redno |
| 23 | Pomoč pri vzpostavljanju in ohranjanju socialnih stikov znotraj doma ter vzpostavljanje , širjenje in krepitev socialne mreže z okoljem, prostovoljci in sorodstvom, sodelovanje z drugimi institucijami in strokovnimi sodelavci |  po potrebi |
| 24 | organizacija prostočasnih dejavnosti v obliki rednih ali občasnih programov glede na psihofizično stanje, potrebe in želje uporabnika  | redno |
| 25 | organizacija terapevtskega dela v okviru možnosti izvajalca in glede na želje ter psihofizično stanje uporabnika  | redno |
|  | **Aktivnosti/storitev: Varstvo**  |  |
| 26 | Spremljanje stanja osebne higiene stanovalca in ožjega bivalnega okolja | 1 x tedensko |
| 27 | Odziv na nujni klic po pomoči | po potrebi |
| 28 | Odziv na nenujni klic po pomoči | 1 x tedensko |
| 29 | Pomoči pri vključevanju uporabnikov k dejavnostim doma | po potrebi |

**Oskrba II**

Oskrba II je namenjena uporabnikom z zmernimi staro­stnimi in zdravstvenimi težavami. Oseba je pri izvajanju temelj­nih življenjskih aktivnostih in dnevnih opravilih občasno odvisna od pomoči druge osebe.

Storitev v tej vrsti oskrbe se izvaja za uporabnike, ki so delno še samostojni pri gibanju z občasno inkontinenco ozi­roma za uporabnike z zgodnjo stopnjo demence. Uporabniki potrebujejo pomoč druge osebe zaradi sprememb stanja, za­radi katerih ne morejo več samostojno zadovoljevati osnovnih življenjskih potreb.

Za zaračunavanje Oskrbe II morajo biti uporabniku, poleg standardnega obsega storitev Oskrbe I, zagotovljene storitve Oskrbe II in III vsaj v skupni vrednosti 16 točk. V primeru, da je obseg storitev manjši, uporabnik plača Oskrbo I in dodaten obseg oskrbe oziroma storitev v skladu s cenikom, vendar tako izračunana cena ne sme presegati cene Oskrbe II v enakem obdobju.

Pri večkratni izvedbi storitve se šteje vsaka ponovitev posebej.

**Oskrba III**

**Oskrba III obsega oskrbo III/A in III/B.**

**Oskrba III/A** je namenjena uporabnikom z najzahtevnejši­mi starostnimi in zdravstvenimi težavami. Oseba je pri izvajanju temeljnih življenjskih aktivnosti in dnevnih opravilih ves čas delno odvisna od pomoči druge osebe.

Storitev se v Oskrbi III/A izvaja za uporabnike, ki so delno še samostojni pri gibanju ali niso več gibljivi in so zaradi fizičnih oziroma psihičnih težav, delno ali v celoti ves čas odvisni od pomoči druge osebe pri izvajanju večine osnovnih življenjskih potreb, ker se niti ob osebnih prizadevanjih in ob pomoči or­topedskih pripomočkov ne morejo samostojno gibati, hraniti, oblačiti in slačiti, se obuvati in sezuvati, skrbeti za osebno hi­gieno, kakor tudi ne opravljati drugih življenjskih opravil, nujno potrebnih za življenje.

Za zaračunavanje Oskrbe III/A morajo biti uporabniku, poleg standardnega obsega storitev Oskrbe I, zagotovljene storitve Oskrbe II in III vsaj v skupni vrednosti 32 točk.

V pri­meru, da je obseg storitev manjši, uporabnik plača Oskrbo II in dodatni obseg oskrbe oziroma storitev v skladu s cenikom, vendar tako izračunana cena ne sme presegati cene Oskrbe III/A v enakem obdobju.

**Oskrba III/B** je namenjena uporabnikom, ki potrebujejo pomoč in oskrbo, ker so pri izvajanju temeljnih življenjskih aktivnosti in dnevnih opravilih ves čas popolnoma odvisni od pomoči druge osebe.

Storitev se v tej vrsti oskrbe izvaja za uporabnike s popol­no omejitvijo samostojnosti oziroma popolno izgubo zmožnosti za sodelovanje pri pomoči druge osebe za izvajanje osnovnih življenjskih aktivnostih.

Za zaračunavanje Oskrbe III/B morajo biti uporabniku, poleg standardnega obsega storitev Oskrbe I, zagotovljene storitve Oskrbe II in III/A vsaj v skupni vrednosti 65 točk. V pri­meru, da je obseg storitev manjši, uporabnik plača Oskrbo III/A in dodatni obseg oskrbe oziroma storitev v skladu s cenikom, vendar tako izračunana cena ne sme presegati cene Oskrbe III/B v enakem obdobju.

Pri večkratni izvedbi storitve se šteje vsaka ponovitev posebej.

**Oskrba IV**

Oskrba IV je namenjena uporabnikom, ki zaradi starostne demence ali podobnih stanj, potrebujejo delno ali popolno osebno pomoč ter osebno spremljanje ali nadzor.

Storitev se v tej vrsti oskrbe izvaja za uporabnike, ki imajo kognitivni upad s pogosto ali trajno zmanjšano sposobnostjo razumevanja in presoje, težko sledijo daljšim pogovorom, težje dojemajo simbolno izražanje, ne morejo samostojno urejati finančnih zadev, samostojno potovati in imajo težave z orien­tacijo v prostoru in času.

Osnova za razvrstitev uporabnika v Oskrbo IV je posta­vljena diagnoza demenca in opredeljena potreba po osebnem spremljanju ali nadzoru s strani specialista psihiatra.

Storitev v tej vrsti oskrbe vključuje, poleg osnovne in soci­alne oskrbe, še spodbujanje k ohranjanju pridobljenih kognitiv­nih in psihosocialnih spretnosti (spodbujanje k samostojnosti), preprečevanje socialne izključenosti z organiziranim druženjem ter vključevanje v organizirane skupinske ali individualne ak­tivnosti, ki jih uporabniki še zmorejo, stalen nadzor – osebno spremljanje in varovanje.

**Pri sprejetih uporabnikih se naredi ocena stopnje samooskrbe (LOSS).**

|  |  |  |
| --- | --- | --- |
| **Vrsta oskrbe** |  |  |
| Oskrba I | Vsi Uporabniki |  |
|  |  |  |
|  | **Minimum storitev** | **Maksimum storitev** |
| Oskrba II | LOSS II | 16 | 32 |
| Oskrba III/A | LOS III, IV | 33 | 65 |
| Oskrba III/B | LOSS IV,V | 66 |  |
| Oskrba IV | LOSS III, IV, nadzor | 16 | 75 |

Tabela 1: Poleg standardnega obsega storitev Oskrbe I so upo­rabnikom Oskrbe II, III/A, III/B in IV zagotovljene še naslednje storitve oskrbe:

|  |  |  |  |
| --- | --- | --- | --- |
|  | **STORITVE OSKRBE II in III (A in B)** |  |  |
| št. | naziv | frekvenca | točke |
|  | **Čiščenje, pranje, pospravljanje** |  |  |
| 1 | Sesanje talnih površin ali mokro čiščenje tal  | 2 x tedensko1 x dnevno/deloven dan | 23 |
| 2 | Čiščenje sanitarnega prostora z opremo | 2 x tedensko1 x dnevno/deloven dan | 23 |
| 3 | Čiščenje invalidskega vozička ali drugih ortopedskih pripomočkov | 1x mesečno | 3 |
| 4 | Čiščenje nočnih omaric  | 1 x tedensko | 1 |
| 5 | Čiščenje trapezov | 1x dnevno | 1 |
| 6 | Brisanje servirnih mizic po obroku | 3 x dnevno4 x dnevno5x dnevno | 345 |
| 7 | Pomoč pri urejanju notranjosti omar ob prisotnosti uporabnika | 1 x mesečno | 1 |
| 8 | Čiščenje notranjosti pohištva | 4x letno | 1 |
| 9 | Urejanje postelje | 1 x dnevno2 do 6x dnevno | 24 |
| 10 | Menjava posteljnega perila oziroma čiščenje postelje | 1 x na14 dni1x na danvečkrat/dan | 234 |
| 11 | Zbiranje in odnašanje umazanega osebnega perila ali dostava čistega osebnega perila | 1 x tedensko1x dnevno | 12 |
|  | **Prehranjevanje in pitje** |  |  |
| 12 | Strežba hrane v skupnih prostorih na oddelku ali v sobi | 1 x dnevno2 x dnevno3 x dnevno4 x dnevno5x dnevno | 23456 |
| 13 | Priprava oziroma serviranje napitkov ali pomoč pri pitju | do 5x dnevno | 3 |
| št. | naziv | frekvenca | točke |
| 14 | Priprava na hranjenje | 3 x dnevno4 x dnevno5x dnevno | 345 |
| 15 | Pomoč pri hranjenju, pomoč pri rezanju mesa ter drugih kosov hrane | 3 x dnevno4 x dnevno5x dnevno | 567 |
|  | **Osebna higiena in urejenost** |  |  |
| 16 | Pomoč pri kopanju | 3x mesečnooziroma 1x/10 dni | 6 |
| 17 | Pomoč pri umivanju (umivanju do pasu ) | 1 x dnevno | 5 |
| 18 | umivanje anogenitalnega predela | 1x dnevno2x dnevno3 x dnevnovečkrat dnevno | 2468 |
| 19 | pomoč pri umivanju zob in ustne votline  | 1 x dnevno | 4 |
| 20 | umivanje zobne proteze in posodice za protezo | 1 x dnevno | 3 |
| 21 | Pomoč pri striženju nohtov  | 3x mesečnooziroma 1x/10 dni | 2 |
| 22 | britje | 2x tedensko | 3 |
| 23 | Striženje las  | 4x letno | 1 |
| 24 | pomoč\* pri uporabi in menjavi inkontinenčnih pripomočkov | 1x dnevno2x dnevno3x dnevno4x dnevno5x dnevno | 12345 |
| 25 | Pomoč pri posedanju na nočno posodo v postelji | 1x do 3x dnevno | 4 |
| 26 | Pomoč pri posedanju na sobno stranišče ali WC in čiščenje sobnih stranišč | 1x do 3x dnevno | 4 |
| 27 | Praznjenje in čiščenje urinskih steklenic ter nočnih posod | 1x do 3x dnevno | 2 |
|  | **Oblačenje in slačenje** |  |  |
| 28 | Pomoč pri menjavi osebnega perila, oblačenju, slačenju, obuvanju in sezuvanju | 1x dnevno2 x dnevno | 24 |
| 29 | Pomoč pri oblačenju elastičnih nogavic | 1 x dnevno | 4 |
| 30 | Nameščanju ortopedskih pripomočkov (slušni aparat, očesna proteza, protetika) | 1x dnevno | 3 |
|  | **Gibanje**  |  |  |
| 31 | Pomoč pri posedanju na invalidski voziček in z invalidskega vozička ter transfer do prostorov DT, FTH, AMB …. | 1 x dnevno  | 3 |
| 32 | Pomoč pri obračanju v postelji | do 6 x dnevno | 6 |
| 33 | Pomoč pri vstajanju | 1 x dnevno2 x dnevno | 24 |
| 34 | spremljanje uporabnika na aktivnosti znotraj doma | 4x mesečno | 2 |
|  | **Drugo** |  |  |
| 35 | Dobava inkontinenčnih pripomočkov | redno | 1 |
| 36 | Prinašanje zdravil iz lekarne in potrjevanje kartice zdravstvenega zavarovanja | po potrebi | 1 |
| 37 | Odziv na nenujni klic | 1x dnevno |  |
| 38 | Priprava na specialistične preglede | po potrebi | 1 |
|  |  **AKTIVNOSTI/STORITVE OSKRBE IV** |  |  |
|  | Ustrezna diagnoza specialista/demenca | da |  |
|  | Potreba po osebnem spremljanju /nadzoru | stalen |  |
|  | Vodenje po izdelanem individualnem programu/spodbujanje k samostojnosti | da |  |
| *\* pomoč vključuje pripravo prostora, pripravo materiala, oskrbo materiala; vzpodbujanje, pomoč in izvedbo ali samo vzpod­bujanje, samo pomoč, samo izvedbo* |

**2. Nadstandardne storitve (nadstandardni bivalni prostori)**

Za nadstandardno socialno varstveno storitev se šteje storitev, ki se izvaja v pogojih , ki so višji od minimalnih bivalnih pogojev za izvajanje socialno varstvenih storitev. Za nadstandardne storitve se ne štejejo storitve, ki jih dom ponuja poleg izvajanja socialno varstvenih storitev po predpisanih standardih in normativih za izvajanje socialno varstvenih storitev.

Nadstandardni bivalni pogoji so:

* balkon ali terasa;
* lastne sanitarije;
* soba, ki je večja od 20% predpisanih normativov.
* apartma - enoposteljni
* apartma - dvoposteljni
* garsonjera

**3. Podstandardne storitve (podstandardni bivalni prostori**)

Za podstandardno socialno varstveno storitev se šteje storitev, ki se izvaja v pogojih, ki so nižji od minimalnih bivalnih pogojev za izvajanje socialno varstvenih storitev.

Podstandardni bivalni pogoji so:

* triposteljna soba;
* štiri in več posteljna soba;
* soba, ki je manjša od 20% predpisanih normativov.

**4.Dodaten obseg oskrbe oziroma storitev**

Dodaten obseg oskrbe oziroma storitve se zaračunava v skladu s prvim in drugim odstavkom 28. člena ter prvim odstav­kom 33. člena pravilnika o metodologiji.

Dodaten obseg oskrbe oziroma storitev lahko na željo uporabnikov oziroma svojcev vključuje vse storitve posame­zne vrste oskrbe, navedene v 3. in **7**. členu podrobnejših standardov za izvajanje posameznih vrst oskrbe in kriterijev za določitev vrst oskrb glede na potrebe uporabnikov storitve za področje institucionalnega varstva in Tabeli 1 tega dokumenta.

Možnost koriščenja dodatnega obsega oskrbe oziroma storitev se opredeli v dogovoru o trajanju, vrsti in načinu zago­tavljanja storitve institucionalnega varstva, naroči na predpisa­nem obrazcu, evidentira v evidencah dodatnega obsega oskrb oziroma storitev in zaračuna v skladu z veljavnim cenikom.

### III. STORITVE, KI NIMAJO ZNAČAJA SOCIALNO VARSTVENIH STORITEV

Dom v skladu s predpisi opravlja tudi druge vrste storitev in dejavnosti, ki nimajo značaja socialno varstvenih storitev in so v skladu z registrirano dejavnostjo zavoda:

Storitve, ki nimajo značaja socialno varstvenih storitev so predvsem:

* priprava kosil in malic, razvoz hrane in serviranje v jedilnici doma za zunanje uporabnike;
* gostinske storitve za uporabnike doma in zunanje uporabnike;
* prodaja trgovskega blaga na drobno za uporabnike doma in zunanje uporabnike;
* šiviljske storitve v šivalnici zavoda za notranje in zunanje uporabnike;
* pranje perila;
* fizioterapevtske storitve;
* izposojanje pripomočkov, katerih zavod trenutno ne potrebuje;
* druge storitve za uporabnike doma in zunanje uporabnike.

Ostale storitve so:

* večja poraba inkontinenčnih pripomočkov kot jo priznava ZZZS;
* ne nujna spremstva;
* ne nujni prevozi (okulist, zobozdravnik, pošta, banka, in podobno);
* uporabnina nadstandardnih tehničnih pripomočkov;
* krpanje, šivanje in popravljanje osebnega perila uporabnikov;
* uporaba TV, hladilnika (in podobno) v sobi;
* storitve pri plačevanju položnic (PTT, elektro, in podobno);
* zagotavljanje nadstandardnih prehrambnih dodatkov;
* selitev v drugo sobo na željo stanovalca;
* storitve, ki jih ta izvedbeni dokument ne predvideva, uporabniki, njihovi svojci ali drugi zavezanci za plačilo pa jih posebej naročijo.

Stroške storitev, ki nimajo značaja socialno varstvenih storitev morajo uporabniki poravnati na podlagi veljavnih cen in cenikov takoj po opravljeni storitvi pri blagajni doma oziroma mesečno ob plačilu računa za domsko oskrbo.

### IV. UGOTAVLJANJE POTREB PO STORITVAH

**10. člen**

Potrebo po storitvah iz posamezne kategorije oskrbe ali spremembe okoliščin, zaradi katerih je potrebno uporabniku zagotoviti drugačen obseg ali drugo vrsto storitev, ugotavlja komisija za sprejem, premestitev in odpust ali komisija za določitev vrste oskrbe.

O spremembi oskrbe se uporabnika in zavezanca za plačilo obvesti in pozove k podpisu dodatka k Dogovoru o zagotavljanju storitve institucionalnega varstva.

O vseh izvedenih vrstah oskrbe in dodatnega obsega oskrbe oziroma storitev izvajalec vodi evidenco za vsakega uporabnika. Evidenca je podlaga za uvrščanje uporabnikov v posamezne vrste oskrbe in za zaračunavanje oskrbe.

Dodatni obseg oskrbe oziroma storitev se vedno evidenti­ra in navaja ločeno od vrste oskrbe, ki se izvaja za uporabnika. Ločeno se evidentira tudi na izstavljenem računu.

Evidenca storitev se vodi računalniško, vendar tako, da je na zahtevo vedno mogoče pristojnemu nadzornemu orga­nu ali uporabniku predložiti pisno poročilo o izvedenih storitvah.

Cene oskrbe in storitev se oblikujejo v skladu s pravilni­kom o metodologiji.

Z uporabnikom se sklene dogovor ali aneks k dogovoru o trajanju, vrsti in načinu zagotavljanja storitev institucionalnega varstva v Domu starejših občanov Črnomelj.

**11. člen.**

Uporabniki, ki jim zdravnik določi dieto, dietne obroke plačujejo po veljavnem ceniku.

Uporabniki lahko po dogovoru z zdravnikom odklonijo dietno prehrano, pri čemer dom ne odgovarja za morebitne posledice v njihovem zdravstvenem stanju.

### V. CENE STORITEV

**12. člen**

##### **1. Cena za standardne storitve**

* **storitve oskrbe I** se določijo na osnovi vsakokratnega veljavnega akta, ki ga sprejme za to pooblaščen državni ali drug organ (npr. pravilnika o metodologiji za oblikovanje cen socialno varstvenih storitev).
* **storitve oskrbe II** se določijo tako, da se cena storitve oskrbe I poveča za višino dodatka za pomoč in postrežbo za opravljanje **večine osnovnih življenjskih potreb**, v skladu s predpisi s področja pokojninskega in invalidskega zavarovanja.
* **storitve oskrbe III** se določijo tako, da se za storitve
* oskrbe III.A cena storitve oskrbe I poveča za višino dodatka za pomoč in postrežbo za opravljanje **vseh osnovnih življenjskih potreb** in za storitve
* oskrbe III.B cena storitve oskrbe I poveča za višino dodatka za pomoč in postrežbo za **najtežje prizadete** **upravičence**, v skladu s predpisi s področja pokojninskega in invalidskega zavarovanja.
* **storitve oskrbe IV** se določijo na način, ki velja za odrasle osebe z motnjami v duševnem razvoju, s težavami v duševnem zdravju, s senzornimi motnjami in motnjami v gibanju (odrasli s posebnimi potrebami) in sicer tako kot je to določeno za oskrbo I odraslih oseb z dolgotrajnimi težavami v duševnem zdravju.

Cene storitev oskrbe se določajo, spreminjajo ali usklajujejo skladno s spremembo predpisov, ki urejajo določanje cen socialnovarstvenih storitev.

Cena standardne storitve se določi za dvoposteljno sobo, s souporabo sanitarij.

Cena standardne storitve za enoposteljno sobo s souporabo sanitarij se določi tako, da se cena standardne storitve poveča za 10 %.

Cena storitve se določi na oskrbni dan (enota storitve), odvisno od kategorije, v katero je uvrščen uporabnik.

Na podlagi sklepa Sveta doma se sestavijo ceniki vseh storitev, ki se zaračunavajo uporabnikom teh storitev:

* cenik storitev institucionalnega varstva
* cenik dodatnih storitev-javna služba

 Ceniki se javno objavijo na oglasnih deskah in na spletni strani doma.

###### **2. a Cena za nadstandardne storitve**

Cena oskrbe se za nadstandardni bivalni prostor **poveča** **za toliko odstotkov**, kot je navedeno v nadaljevanju:

- lastne sanitarije (WC školjka in umivalnik) 5 % najnižje cene dvoposteljne sobe s souporabo sanitarij

- balkon ali terasa 5 % najnižje cene dvoposteljne sobe s souporabo sanitarij

- dodatna oprema v sobi 5 % najnižje cene dvoposteljne sobe s souporabo sanitarij

- soba, ki je za več kot 20 % večja od predpisanih 5 % najnižje cene dvoposteljne sobe s

 standardov in normativov souporabo sanitarij

- apartma 30% najnižje cene dvoposteljne sobe s

 souporabo sanitarij

-lastna kopalnica 10% najnižje cene dvoposteljne sobe s

 souporabo sanitarij

Za uporabo sanitarij velja naslednje:

* souporaba sanitarij kot standard velja za primere, ko so sanitarije namenjene štirim uporabnikom v dvoposteljnih sobah;
* kriterij standarda lastnih sanitarij v dvoposteljni sobi se uporablja v primerih, ko so sanitarije namenjene izključno uporabnikom dvoposteljne sobe.

###### **2. b Cena za podstandardne storitve**

Cena oskrbe se za podstandardni bivalni prostor **zniža** za **toliko odstotkov**, kot je navedeno v nadaljevanju:

- triposteljna soba za 5 % najnižje cene dvoposteljne sobe s
souporabo sanitarij

- štiri in več posteljna soba za 10 % najnižje cene dvoposteljne sobe s
souporabo sanitarij

- soba, ki je za več kot 20 % manjša od predpisanih za 5 % najnižje cene dvoposteljne sobe s

 standardov in normativov souporabo sanitarij

###### **3. Cena za dodatne storitve – javna služba**

Zaračunavajo se na osnovi veljavnega cenika, ki ga določi organ upravljanja, pri čemer mora dom voditi evidenco o opravljenih dodatnih storitvah in jih mora na račun uporabniku posebej prikazati, ločeno od storitev oskrbe.

###### **4. Cena dnevnega varstva**

Določi se za storitev v trajanju 8 ur dnevno in sicer v višini 70% cene storitve celodnevnega institucionalnega varstva in glede na razvrstitev uporabnikov v kategorijo oskrbe.

V primeru, da se storitev izvaja več ali manj kot 8 ur, se cena sorazmerno temu zviša ali zniža, razen stroškov prehrane, ki se obračunavajo v celoti za obroke, ki so uporabniku zagotovljene v času izvajanja storitve.

**VI. ODSOTNOSTI, ODHODI IZ DOMA, REZERVACIJA**

**13. člen**

Za čas, ko je uporabnik napoten na bolnišnično zdravljenje, zdraviliško zdravljenje ali je iz drugih razlogov odsoten, se cena kategorije oskrbe, v katero je uporabnik razvrščen, s prvim dnem odsotnosti zniža za stroške živil, če je odsotnost najavljena najmanj dva dni prej, če odsotnost ni bila najavljena, pa od drugega dne odsotnosti dalje.

**14. člen**

Uporabnik, ki se želi odseliti iz doma, mora predhodno pismeno ali ustno napovedati svoj odhod in to 5 dni pred tem, ko želi zapustiti dom.

V  tem času mora uporabnik poravnati polno ceno oskrbnih stroškov. V  pri­meru, da dom zapusti pred tem, mora plačati polno ceno oskrbnih stroškov, pri čemer se od polne cene odšteje strošek živil.

**15. člen**

Uporabnik, ki se za stalno izseli iz sobe, plača strošek izselitve. Ta se izračuna na podlagi kategorije sobe, v kateri se uporabnik nahaja in sicer v višini dnevnega stroška oskrbe I, pri čemer se odšteje strošek za živila.

Uporabnik oziroma svojci so po izselitvi dolžni prevzeti osebne stvari uporabnika. V kolikor v 7 dneh po izselitvi osebnih stvari ne prevzamejo, se prične zaračunavati ležarina osebnih stvari, po ceni, opredeljeni v veljavnem ceniku DSO Črnomelj. Zadnji rok za prevzem osebnih stvari je 30 dni, v kolikor niti po tem času osebnih stvari na prevzamejo, se te odstranijo oziroma uničijo.

V primeru smrti stanovalca, ki nastopi med 00.00 in 07.00 uro, se cena storitve zniža za strošek živil.

**16. člen**

V  primeru,  ko uporabnik želi plačati  rezervacijo  vnaprej  z namenom, da mu dom zagotovi prostor v določenem času, plača 40  % cene  storitev  oskrbe I. Ta rezervacija se lahko sprejme največ za dobo 6 mesecev.

Če se uporabnik začasno izseli iz doma in želi, da ga soba čaka do določenega dne, plača ta čas rezervacijo, ki znaša 60 %  cene storitev oskrbe I. Ta rezervacija velja v primeru odsotnos­ti,  ki je daljša od 1 meseca in se obračuna od 30. dne dalje  in največ za 3 mesece.

Enak odstotek plačila oskrbe I velja tudi za odsotnos­t, ki je daljša od enega meseca, zaradi bol­nišničnega zdravljenja.

Če je odsotnost med dvema zaporednima odhodoma v bolnico manj kot 30 dni, se šteje kot neprekinjena odsotnost. V tem primeru se izda dobropis.

**17. člen**

Če uporabnik želi kakršnekoli dodatne storitve, mu jih dom nudi v okviru možnosti, vendar jih posebej zaračunava in so navedene v ceniku ostalih storitev v Domu starejših občanov Črnomelj.

**VII. KONČNE DOLOČBE**

**18. člen**

Ta izvedbeni dokument začne veljati naslednji dan po sprejemu, vsebinsko pa se uporablja od 01.09.2022.

**19. člen**

Z  dnem,  ko  se prične uporabljati  taizvedbeni dokument, preneha veljati Izvedbeni dokument o načinu plačevanja oskrbnih stroškov v Domu starejših občanov Črnomelj , št. 7.5-O-D3-001 (izdaja 10 z dne 29.02.2016).

# Silvester Jankovič

 Predsednik Sveta Doma starejših občanov Črnomelj